Id-Deċiżjoni tal-Kummissjoni
tat-22 ta’ Ottubru 1999
li temenda d-Deċiżjoni 85/377/KEE li tistabilixxi tipoloġija Komunitarja għal ażjendi agrikoli
(notifikata taħt id-dokument numru K(1999) 3414)
(1999/725/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill Nru 79/65/KEE tal-15 ta’ Ġunju 1965 li jistabbilixxi ‘network’ għall-kollezzjoni ta’ data tal-konteġġi dwar id-dħul u l-operazzjoni tan-negozju ta’ azjendi agrikoli fil-Komunità Ekonomika Ewropea (1), kif l-aħħar emendat bir-Regolament (KE) Nru 1256/97 (2), u b’mod partikolari l-Artikolu 4 tiegħu,
Billi:
(1) Id-Deċiżjoni tal-Kummissjoni 85/377/KEE tas-7 ta’ Ġunju 1985 li tistabbilixxi tipoloġija Komunitarja għal ażjendi agrikoli (3), kif l-aħħar emendata bid-Deċiżjoni tal-Kummissjoni 96/393/KE(4), hija l-bażi għall-klassifikazzjoni ta’ azjendi agrikoli skond id-daqs ekonomiku u t-tip ta’ biedja kemm fl-istħarriġ ta’ l-istruttura tar-razzett kemm taħt in-network tad-data tal-konteġġi tal-biedja (NDKB); billi t-tipoloġija Komunitarja hija wkoll il-bażi għall-kalkolazzjoni tad-daqs ta’ l-unitajiet Ewropej (UED) u għall-limiti wżati biex jiddelimitaw il-qasam ta’ l-osservazzjoni u għat-tfassil tal-pjan għall-għażla ta’ l-azjendi bi dħul inkluż jew li għandhom jiġu nklużi fin-NDKB;
(2) ir-riżultati ta’ l-istħarriġ ta’ l-istruttura tal-biedja, kklassifikati mill-UED u mit-tip ta’ biedja jservu bħala l-bażi għad-definizzjoni tal-qasam ta’ l-osservazzjoni tan-NDKB, li jservu bħala bażi għall-għażla u l-ippeżar tal-kampjun tal-biedja tan-NDKB; billi l-għażla ta’ l-azjendi bir-dħul għall-qasam ta’ osservazzjoni għandha tkun rappresentattiva f’termini ta’ l-objettivi ta’ kull wieħed mill-analiżi ppjanati;
(3) Ir-Regolament tal-Kunsill (KEE) Nru 571/88)5), kif l-aħħar emendat mid-Deċiżjoni tal-Kumissjoni 98/377/KE(6), ġie estiż sabiex jipprovdi għal serje ta’ stħarriġ dwar l-istruttura ta’ azjendi agrikoli mill-1998 sa l-2007 u jelenka il-karatteristiċi li għandhom jiġu mistħarrġa;
(4) l-istruttura u l-kontenut tal-lista tal-karatteristiċi ta’ l-istħarriġ għall-istħarriġ bażiku Komunitarju ta’ l-1999/2000 ġew emendati, sabiex il-karatteristiċi fil-lista l-ġdida jvarjaw minn dawk rekordjati fl-istħarriġ preċedenti u huwa għalhekk meħtieġ li d-Deċiżjoni 85/37/KEE tiġi adattata għall-listi tal-karatteristiċi ta’ l-istħarriġ preskritti bir-Regolament (KEE) Nru 571/88;
(5) modifikazzjoni tal-klassijiet tad-daqs ekonomiku ta’ azjendi applikati fit-tipoloġija Komunitarja hija adattata sabiex turi l-iżvilupp fl-istruttura ta’ l-agrikoltura fi ħdan il-Komunità;
(6) il-miżuri li għalihom tipprovdi din id-Deċiżjoni huma skond l-opinjonijiet tal-Kumitat Komunitarju għan-network tad-data tal-konteġġi tal-Biedja u tal-Kumitat Permanenti għall-istatistika agrikola,
ADOTTAT DIN ID-DEĊIŻJONI:
L-Artikolu 1
L-Annessi II u III li jinsabu mad-Deċiżjoni 85/377/KEE huma emendati kif ġej:
1. Annex II:
(a) l-intestatura tat-Taqsima Ċ, is-Sezzjoni I, hija sostitwita bit-test li ġej:
"Kodiċi li jirraggruppaw diversi karatteristiċi inklużi fl-istħarriġ ta’ l-istruttura tal-biedja ta’ l-1999/2000;";
(b) fit-taqsima Ċ, is-Sezzjoni II, it-tabella tal-korrispondenza hija sostitwita bit-tabella fl-Anness I li jinsab ma’ din id-Deċiżjoni.
2. Annex III:
It-Taqsima Ċ hija sostitwita bit-test fl-Anness II li jinsab ma’ din id-Deċiżjoni.
L-Artikolu 2
Din id-Deċiżjoni hija ndirizzata lill-Istati Membri.
Magħmula fi Brussel, fit-22 ta’ Ottubru 1999.